
სახელმწიფო სარეგისტრაციო კოდი 310.150.000.22.024.013.961
საქართველოს ეკონომიკური განვითარების მინისტრის
ბრძანება №1-1/2877

2009 წლის 18 დეკემბერი
ქ. თბილისი
„ავტოგასამართი სადგურებისა და ავტოგასამართი კომპლექსების უსაფრთხოების წესების დამტკიცების შესახებ“ საქართველოს ეკონომიკური განვითარების მინისტრის 2008 წლის 8 დეკემბრის №1-1/2935 ბრძანებაში ცვლილებებისა და დამატების შეტანის თაობაზე
„ნორმატიული აქტების შესახებ“ საქართველოს კანონის 36-ე მუხლის შესაბამისად, ვბრძანებ:

მუხლი 1
„ავტოგასამართი სადგურებისა და ავტოგასამართი კომპლექსების უსაფრთხოების წესების დამტკიცების შესახებ“ საქართველოს ეკონომიკური განვითარების მინისტრის 2008 წლის 8 დეკემბრის №1-1/2935 ბრძანებით (სსმ III, 12.12.2008, №177, მუხ. 1802) დამტკიცებულ წესებში შეტანილ იქნეს შემდეგი ცვლილებები და დამატება:

1. მე-2 მუხლის მე-19 პუნქტი ჩამოყალიბდეს შემდეგი რედაქციით:

„19. მიწისზედა რეზერვუარი – რეზერვუარი, რომლის განთავსების პირობა არ აკმაყოფილებს მიწისქვეშა რეზერვუარისთვის მოთხოვნილ პირობებს. მიწისზედა რეზერვუარი გამოიყენება მხოლოდ დაცულ ტერიტორიაზე (ავტომეურნეობებში, სამრეწველო საწარმოებში და სხვა).“.

2. მე-8 მუხლს დაემატოს მე-5 პუნქტი შემდეგი რედაქციით:

„5. საერთაშორისო მნიშვნელობის საავტომობილო გზებზე განთავსებული ავტოგასამართი სადგურისა და ავტოგასამართი კომპლექსის ტერიტორიაზე ავტოსატრანსპორტო საშუალებების მძღოლებისა და მგზავრებისათვის გათვალისწინებულ უნდა იქნეს ცალკე მდგომი სანიტარიული კვანძი. სანიტარიული კვანძი უნდა ფუნქციონირებდეს გამართულად, სანიტარიულ-ჰიგიენური ნორმების დაცვით.“.

3. მე-9 მუხლის მე-4 პუნქტი ჩამოყალიბდეს შემდეგი რედაქციით:

„4. ავტოგასამართი სადგური და ავტოგასამართი კომპლექსი აღჭურვილი უნდა იყოს გამწმენდი ნაგებობით. მისი ექსპლუატაცია უნდა ხდებოდეს გამწმენდი ნაგებობის მწარმოებლის მიერ შემუშავებული გამწმენდი ნაგებობის ექსპლუატაციის ინსტრუქციის მოთხოვნათა შესაბამისად.“.

4. დანართი №1-ის მე-6 პუნქტი ჩამოყალიბდეს შემდეგი რედაქციით:

	6
	მძღოლებისა და მგზავრების მომსახურების შენობები და ცალკე მდგომი სანიტარიული კვანძი

5. დანართი №2-ის მე-4 პუნქტი ჩამოყალიბდეს შემდეგი რედაქციით:

	4
	სადგურის საოპერატორო და ცალკე მდგომი სანიტარიული კვანძი

6. დანართი №4-ის მე-10 პუნქტი ჩამოყალიბდეს შემდეგი რედაქციით:

	10
	ცალკე მდგომი საოპერატორო და სანიტა-რიული კვანძი

მუხლი 2

ბრძანება ძალაშია გამოქვეყნებისთანავე. 

ზ. პოლოლიკაშვილი
PAGE  
1

